Chord Fbsus4 | GUITAR KEY
» Chord Fbsus4
Fbsus4 (=Esus4) Chord Graph/DiagramFingering position of guitar key chord Fbsus4 (=Esus4) :I (002200)II (022200)III (xx2455) Mila se storie oor geld en goed Hoofstuk 1 Deel 3 – Finesse Meisie
“Julle het darem ’n fantastiese uitsig!” merk Andrea op toe sy by die groot glasvensters van die sitkamer uitkyk. Hulle het almal nou hulle swemklere vir jeans en T-hemde verruil en wag vir etenstyd.
“Ja, dis baie nice. As ek in die aand in my bed lê, sien ek altyd die bote se ligte en wonder waarvandaan hulle kom en waarheen hulle gaan,” sê Mila.
“Kom eet nou julle kos,” roep Cynthia ongeduldig uit die eetkamer. Die tafel is soos altyd met ’n wit tafeldoek, kristalglase en fyn porselein gedek. Daar is altyd blomme op die tafel, al is net Mila tuis. Die huishouding moet ’n sekere standaard handhaaf, glo Mila se ma.
Toe hulle aan tafel sit, vra Mila: “Waar is my ma vandag, Cynthia?”
“Mevrou Leoni het eers haar naels gaan opdollie en daarna saam met mevrou Lorna gaan lunch. Vanmiddag is sy by haar leesklub. Sy sal eers so sesuur terug wees, het sy gesê,” verduidelik Cynthia.
Mila en haar ma loop gewoonlik elkeen haar eie pad. Haar ma is baie sosiaal. As sy nie iewers kuier saam met vriendinne nie, is sy besig om haarself mooi te maak vir die een of ander sosiale gebeurtenis. Leoni Hartman is selde by die huis. Verder dra sy die duurste en beste klere en juwele wat geld kan koop. Die enigste tyd wat Mila saam met haar ma deurbring, is die inkopietogte waarvoor hulle twee keer per jaar oorsee gaan om hulle kaste aan te vul. Hulle gaan gewoonlik New York, Parys of Milaan toe. Daar koop hulle die beste en mooiste goed wat beskikbaar is. Hulle geselskap draai dan ook meestal om klere. Leoni Hartman weet min van haar eie kind af. By die huis steur sy haar weinig aan Mila se doen en late. Sy oorlaai haar dogter met duur geskenke en sorg dat sy altyd genoeg geld in haar kredietkaartrekening het, maar verder leef sy in haar eie wêreld. Mila se pa het soveel sakebelange, dit is eintlik ’n seldsame gebeurtenis as hy by die huis is. Mila ken nie ’n gesinslewe nie.
“Cynthia, jou vleisbrood is nogal lekker vandag,” komplimenteer Mila vir Cynthia. Dié snork ’n slag en sê: “Gmf, ladytjie, jy wil my net sagmaak, jy is bang ek gee nie meer vir jou kos nie! Wat sal dan van jou word?”
“Jy sal dit tog nie oor jou hart kry nie,” sê Mila gemaak benoud en glimlag vir Cynthia.
Cynthia is die naaste aan ’n gesinslewe wat ek het, dink Mila. Sy vertel vir Cynthia wat haar bly maak, wat haar ontstel en hulle gesels soms oor die lewe. Elke keer sê Cynthia: “Mila, jy leer verkeerd: Geld en blink goed bring nie geluk nie, die geluk kom deur ’n normal life! Ag, ma’ jy’s privileged, jy sal tog nie verstaan nie!” Dan sit sy haar arm om Mila, druk haar teen haar bors vas en maak klikgeluidjies met haar tong. Mila verstaan gewoonlik nie veel van Cynthia se redenasies nie. Dit is vir haar weird dat Cynthia haar bejammer, sy het dan alles wat sy kan begeer!
Toe hulle klaar geëet het, kondig Mila aan: “Cynthia, Lucky vat ons winkels toe, ons gaan ’n bietjie kyk wat daar is om te koop!”
Cynthia sug net, trek haar skouers op en sê: “Daar loop die geld al weer en dit vir ’n klomp onnodige goeters, maar shop sal julle shop!”
Lucky wag by die motor vir hulle. Hy is ’n kort, vriendelike Xhosaman met wakker oë. Hy dra altyd ’n uniform as hy by die werk is. Behalwe motor bestuur, koop hy die kruideniersware, word oral gestuur om pakkies op en af te laai, rekenings te betaal of briewe te pos. As hy niks te doen het nie, was hy die motors of doen ’n noodsaaklike herstelwerkie, soos om die huis se houtwerk te vernis. Hy ry egter altyd vir Mila rond, skool toe, na vriende toe of winkels toe.
Mila se storie oor geld en goed Hoofstuk 1 Deel 4